༄༅། །གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་ཁྲིད་
ཡིག །གསུང་ངག་བསྟན་པ་གསལ་བའི་ཉི་མའི་
འོད་ཟེར་ཞེས་བྱ་བ་ལས། རྡོ་རྗེའི་རྦ་རླབས་
ཀྱི་ཁྲིད་ཡིག་འཇའ་ལུས་མངོན་
གྱུར་གསལ་བའི་སྒྲོན་མེ་
བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
༄༅༅། །བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །དབང་བཞི་པའི་
ལམ་རྡོ་རྗེའི་རྦ་རླབས་ཉམས་སུ་ལེན་པ་ལ། ཐོག་མར་བླ་མ་ལ་སློབ་མས་མཎྜལ་ཕུལ།
གསོལ་བ་གདབ་པར་བྱས་ནས། འདི་ལ་གཉིས། སྔོན་འགྲོ་དང་དངོས་གཞིའོ། །དང་པོ་ལ་
གཉིས། ཁྲིད་ཀྱི་སྔོན་འགྲོ་དང་། ཐུན་གྱི་སྔོན་འགྲོའོ། །དང་པོ་ནི། ཚོགས་བསགས་མཎྜལ་
དང་། སྡིག་སྦྱོང་ཡིག་བརྒྱའི་རྣལ་འབྱོར་སྔར་བཞིན་བྱ། གཉིས་པ་ནི། བསམ་གཏན་གྱི་
ཡན་ལག་དགུ་གོང་བཞིན་སྔོན་དུ་སོང་ནས། གཉིས་པ་དངོས་གཞི་ལ་གསུམ། སྲོག་རྩོལ་
ལ་སོགས་སྔོན་དུ་སོང་བའི་འོག་རླུང་བསྐྱོད་པ་ལུས་ཀྱི་རྦ་རླབས་ནི་སྲོག་རྩོལ་ལ་སོགས་པ་
རླུང་གི་རྣལ་འབྱོར་དྲུག་སྔོན་དུ་འགྲོ་བས། འོག་རླུང་བསྐྱོད་པ་ལུས་ཀྱི་རྦ་རླབས་ཏེ་རླུང་ཁ
སྦྱོར་བསྒོམ་པ་ཉིད་དོ། །
-195-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ག
གཉིས་པ་ངག་འདྲེན་པ་ཞི་དྲག་གི་རྦ་རླབས་ནི། སྐྱིལ་ཀྲུང་ངམ་ཙོག་པུར་
གནད་ལ་ཕབ། མགོ་མདུན་དུ་བཏུད་བྱས་ལ། རླུང་དྲང་བ་དང་བསྟུན་ནས་ཞི་བའི་འདྲེན་པ་
ཨིའི་སྒྲ་ཆུང་ངུས་དྲངས། མཐར་མགོ་སྒྱེད་བྱས། དེ་ནས་དྲག་པོའི་འདྲེན་པ་ཧཱུྃ་གིས་སྒྲས་
ཆེན་པོར་དྲངས། དེ་ལྟར་ངག་གི་འདྲེན་པས་ལུས་འདར། ལུས་འདར་བས་རྩ་འདར། རྩ་
འདར་བས་བྱང་ཆུབ་ཀྱི་སེམས་འདར། དེས་བདེ་བ་སྐྱེ་ཞིང་རླུང་དང་བསྟུན་ནས་གྱེན་
དྲངས་པས་ལུས་ཟུང་རྒྱས་ཏེ་གདོང་སྐྲག་དང་ལྡན། ཐུར་སེལ་གྱི་རླང་ལ་དབང་ཐོབ་བོ། །
གསུམ་པ་ཏིང་ངེ་འཛིན་སེམས་ཀྱི་རྦ་རླབས་ནི། པདྨ་ཅན་དངོས་སམ་ཡེ་ཤེས་
ཀྱི་ཕྱག་རྒྱ་ལ་བརྟེན་ནས་ལམ་སྦྲང་བ་ལ་གསུམ། དང་པོ་ཐབས་རྒྱུད་དག་པ་ནི་རང་ཀྱེེ་རྡོ་རྗེ་
དང་ཡུམ་བདག་མེད་མར་གསལ་བའི་ལུས་ངག་མཉམ་པ་ལ་སོགས་པ་དབང་གསུམ་པའི་
ལམ་དང་ཇི་ལྟ་བ་བཞིན་འདྲ་བར་བྱས་ལ། སྐད་ཅིག་གིས་ཐབས་ཤེས་སྙོམས་པར་ཞུགས་
པ་ལས་ཡབ་ཡུམ་གཉིས་ཀའི་ཁམས་དྭངས་མ་མཆོག་གི་ཟེ་བར་བྱོན། དེ་ནས་འོད་ཟེར་
གྱི་རྣམ་པར་གྱུར། གཡས་རོ་མ་ནས་ལྟེ་བར་བྱོན། ལྟེ་བའི་འཁོར་ལོ་འོད་ཀྱིས་ནམ་ལངས་
པ་བཞིན་ཡལ་ཡལ། ཉི་མ་ཤར་བ་བཞིན་དུ་སལ་སལ། གློ་བ་བུས་པ་བཞིན་ལྟང་ལྟང་།
ཡང་རོ་མ་ནས་སོང་སྙིང་གར་ཆོས་གསུམ་ལྡན་དུ་བརྟན། ཡང་རོ་མ་ནས་སོང་མགྲིན་པར་
ཆོས་གསུམ་ལྡན་དུ་བརྟན་ཡང་རོ་མ་ནས་སོང་རྣ་བ་གཡས་པ་ནས་འོད་ཟེར་གྱི་རྣམ་པར་
སྤྲོས། འོད་ཟེར་གྱི་སྒོ་ལས་ལྷག་པའི་ལྷའི་དཀྱིལ་འཁོར་སྤྲོས། སེམས་ཅན་ཐམས་ཅད་ཀྱི་
རྒྱུད་ལ་དབང་བཞི་བསྐུར། སེམས་ཅན་རྣམས་ལྷག་པའི་ལྷར་བྱས། ལྷ་དང་འོད་ཟེར་གཉིས་
འདྲེས་བདུད་རྩིའི་བཅུད་དུ་གྱུར། སྤྱི་བོ་ཚངས་པའི་སྒོ་ཕྱེ། རྩ་དབུ་མ་ནས་ཞུགས། སྤྱི་བོར་
ཆོས་གསུམ་ལྡན་དུ་བརྟན། མགྲིན་པར་བྱོན་འོད་ཟེར་དམར་པོའི་རྣམ་པ་ཉི་མ་སྟོང་གི་གཟི་
-196-

ལམ་འབྲས་ཁྲིད་ཡིག་སྟོང་ར་པོད་སྔོན་མ་བཞུགས།
བརྗིད་དང་ལྡན། སྙིང་གར་བྱོན་འོད་ཁ་དོག་རྣམ་པ་ལྔར་གྱུར། རྩ་དག་པའི་ལམ་ལྟེ་བ་ནས་
བྱུང་། ཡུམ་གྱི་མཁར་སྔ་མ་བཞིན་དུ་ཐིག་ལེའི་གཟུགས་སུ་གནས་སོ། །གཡས་བཟུང་བའི་
རྦ་རླབས་རེངས། རྩ་རོ་མ་དབང་དུ་འདུས། རྩོལ་བའི་རླུང་ལ་དབང་ཐོབ། རྣམ་པར་ཐར་
པའི་སྒོ་མཚན་མ་མེད་པ་སྟེ་འབྲས་བུ་དང་པོའོ། །དེ་བཞིན་དུ་གཡོན་ལའང་བྱ་སྟེ། གཡོན་
འཛིན་པའི་རྦ་རླབས་རེངས། རྩ་རྐྱང་མ་དབང་དུ་འདུས། སྲོག་གི་རླུང་ལ་དབང་ཐོབ། རྣམ་
པར་ཐར་པའི་སྒོ་སྨོན་པ་མེད་པ་སྟེ་འབྲས་བུ་གཉིས་པའོ། །དེ་བཞིན་དུ་དབུ་མ་ལ་ཡང་བྱ་
སྟེ། གཟུང་འཛིན་གཉིས་ཀའི་རྦ་རླབས་རེངས། རྩ་དབུ་མ་སྦྱངས། རླུང་གནས་པ་ལ་དབང་
ཐོབ། རྣམ་པར་ཐར་པའི་སྒོ་སྟོང་པ་ཉིད་དེ་འབྲས་བུ་གསུམ་པའོ། །
གཉིས་པ་ཤེས་རབ་ཀྱི་རྒྱུད་དག་པ་ནི། གཞན་ཕལ་ཆེར་སྔ་མ་དང་འདྲ་བ་ལས།
རྩ་གཡས་གཡོན་གཉིས་ནས་ནི་རྣ་བ་གཉིས་ཀྱི་སྒོར་བྱོན་པ་ཙམ་ལས་ཕྱིར་སྤྲོ་བ་ནི་མེད་དོ།།
དབུ་མ་ནས་སོང་སྟེ་ཚངས་པའི་སྒོ་ལས་སྤྲོ་བསྡུ་བྱས་ཀྱང་རུང་མ་བྱས་ཀྱང་རུང་སྟེ་འདྲ་བར་
བཞེད་དོ། །རྦ་རླབས་རེངས་པ་དང་། རྩ་གསུམ་སྦྱང་བ་དང་། རླུང་ལྡང་འཇུག་གནས་པ་
གསུམ་ལ་དབང་ཐོབ་པ་དང་། རྣམ་ཐར་སྒོ་གསུམ་དང་སྦྱར་བ་སྔ་མ་བཞིན་ཤེས་པར་བྱ།
གསུམ་པ་ཐབས་ཤེས་ཀྱི་རྒྱུད་སོ་སོར་དག་པ་ནི། ཁམས་མཆོག་གི་ཟེར་བར་
གནས་པ་དེ་ཡབ་ཉིད་ཀྱི་དབུ་མ་ནས་ཁམས་དྭངས་མ་དེ་འོད་ཟེར་གྱི་རྣམ་པར་སོང་ནས་
གཙུག་ཏོར་མཆོག་ཏུ་ཐིམ། ཡུམ་གྱི་ཡང་དེ་བཞིན་དུ་ཐིམ་སྟེ་གཉིས་ཀ་ཡང་སྐུ་ལྔ་ལྷུན་གྱིས་
གྲུབ་པ་ཙམ་བྱའོ། །ཉམས་དེ་གོང་དུ་སྐྱེས་པའི་ངེས་པ་མེད་དེ་ཅི་སྐྱེས་བྱུང་རྒྱལ་དུ་བསྐྱང་ངོ་།།
འདི་ནི་འཇའ་ལུས་རྡོ་རྗེའི་སྐུར་བྱེད་ཚུལ་དགའ་བཞིའི་ཡེ་ཤེས་མཚན་ཉིད་པ་ཤིན་ཏུ་ཕྲ་བ་
དངོས་སུ་སྐྱེ་ཚུལ་ལོ། །འདི་ལ་ལྟོས་ན་ཤེས་རབ་ཡེ་ཤེས་ཀྱི་དགའ་བཞི་ནི་རག་པ་ཙམ་མོ་
-197-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ག
ཞེས་གསུང་ངོ༌། །འདི་ནི་དམིགས་པའི་དངོས་གཞི་བསྒོམ་ཚུལ་ཚང་བར་བསྟན་པ་ཡིན་ལ།
གོ་དོན་རྒྱས་པ་ནི་གཞུང་གི་བཤད་པ་དང་བཅས་པ་ལས་རྟོགས་པར་བྱའོ། །གཞན་ཡང་
ལམ་སོགས་ཉི་ཤུའི་རྡོ་རྗེའི་རྦ་རླབས་ཀྱི་ལམ་སོགས་ལྔ་དང་། དབང་བཞི་པའི་རྒྱུ་ལ་གནས་
པ་སོགས་དྲུག་ཀྱང་སྦྱར་ཏེ་བཤད་པར་བྱའོ། །ཞེས་གསུང་ངག་རིན་པོ་ཆེ་ལམ་འབྲས་བུ་
དང་བཅས་པའི་ཁྲིད་ལས། ཁམས་འདུས་པ་ཐ་མ་སྐྱོན་མེད་གཉུག་མ་ཡེ་ཤེས་ཀྱིས་ལམ་
ཁྲིད་པའི་མན་ངག་གི་ལག་ལེན་དམ་པ་འདི་ནི། ཀུན་མཁྱེན་ཤཱཀྱའི་མཚན་ཅན་ལ་སོགས་
པ་ཡོངས་འཛིན་དམ་པ་རྣམས་ཀྱི་བཀའ་དྲིན་གྱིས་ཉེ་བར་འཚོ་བ། གསུང་ངག་གི་མཛོད་
འཛིན་པ་ཀུན་དགའ་ལེགས་གྲུབ་ཀྱིས་བཀོད་པའོ། །སྣོད་མིན་ལ་གསང་བའི་རྒྱས་གདབ་
པར་བྱའོ། །རང་གི་བླ་མ་ལ་ཐེན་དོན་ཚང་བར་འདི་ན་ཡོད་པས་ཡིད་ཆེས་སོ། །སེམས་ཅན་
ཐམས་ཅད་བདེ་གྱུར་ཅིག །སེམས་ཅན་ཐམས་ཅད་སྐྱོན་མེད་པར། །གང་གི་ལམ་གྱིས་
གྲོལ་འགྱུར་བ། །དེ་ཡིས་སངས་རྒྱས་མྱུར་ཐོབ་ཤོག །འགྲོ་བའི་སྡུག་བསྔལ་སྨན་གཅིག་པུ།།
བདེ་བ་ཐམས་ཅད་འབྱུང་བའི་གནས། །བསྟན་པ་རྙེད་དང་བཀུར་སྟི་དང་། །བཅས་ཏེ་ཡུན་
རིང་གནས་གྱུར་ཅིག །རྒྱལ་བ་ཀུན་གྱི་གསང་ཆེན་མཛོད། །བླ་མེད་རྡོ་རྗེ་ཐེག་པ་ཡི། །
བསྟན་པ་རྙེད་དང་བཀུར་སྟི་དང་། །བཅས་ཏེ་ཡུན་རིང་གནས་གྱུར་ཅིག །གྲོང་ཁྱེར་གསུམ་
འཇིག་ཐུབ་བསྟན་གྲོང་ཁྱེར་སྐྱོངས། །འཇིགས་རུང་ཞལ་གདངས་གད་བརྒྱངས་འཇིགས་
རུང་སྒྲོགས། །དཔུང་ཆེན་ནུས་མཐུས་བདུད་ཀྱི་དཔུང་ཆེན་འཇོམས། །བསྟན་སྲུང་རྣམས་
ཀྱིས་བསྟན་པ་འདི་སྲུངས་ཤིག །དགེའོ། །དགེའོ། །དགེའོ།། །།
-198-

ལམ་འབྲས་ཁྲིད་ཡིག་སྟོང་ར་པོད་སྔོན་མ་བཞུགས།